
ŠAKIŲ RAJONO SAVIVALDYBĖS  TARYBA

SPRENDIMAS

Dėl  PLOKŠČIŲ VIDURINĖS MOKYKLOS DIREKTORĖS 2009 METŲ VEIKLOS ATASKAITOS 
2010 m. gegužės 27  d. Nr.T-136
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 19 p. bei rajono savivaldybės tarybos 2009 m. vasario 26 d. sprendimu Nr.T-31 patvirtinto rajono savivaldybės tarybos veiklos reglamento 82.19.5.  p., nusprendžia,

pritarti Plokščių vidurinės mokyklos direktorės 2009 metų veiklos ataskaitai (pridedama).

ŠAKIŲ RAJONO PLOKŠČIŲ  VIDURINĖ MOKYKLA

Valstybės biudžetinė įstaiga, Mokyklos g.4, 71483, Plokščiai, Šakių r., tel. (8 345)  42772, tel/faks (8 345)   42768, mokykla@sakiai.omnitel.net 

Duomenys kaupiami ir saugomi Juridinių asmenų registre, kodas 190821510
______________________________________________________________________________________________________ 

Šakių rajono savivaldybės tarybai



2009 METŲ VEIKLOS ATASKAITA

2010 m. gegužės 12 d. Nr.VS – 107

1. Bendros žinios apie mokyklą:

Šakių r. Plokščių vidurinė mokykla, Mokyklos g. 4, Plokščiai, Šakių r. LT-71483. Elektroninis paštas mokykla@sakiai.omnitel.net  
            Mokinių skaičiaus įstaigoje kaita  (2008 m. rugsėjo 1 d. ir 2009 m. rugsėjo 1 d.) 

 2008 – 2009 m.m. – 229 mok.,   2009 – 2010 m.m. –216  mok.

            Vidutinio mokinių skaičiaus klasėse kaita: 1-4, 5-8, 9-10 ir 11-12 kl. 

	Metai
	1-4 klasės
	5 – 8 klasės
	9-10 klasės
	11-12 klasės

	2008-09-01
	64 (16)
	80 (20)
	39 (19,5)
	34 (17)

	2009-09- 01
	56 (14)
	76 (19)
	40 (20)
	32 (16)


Priešmokyklinio ugdymo grupėje: 

2008-09-01 – 12 vaikų,  2009-09-01 -12 vaikų,

           Įstaigos darbuotojų skaičius (2009  09 01 duomenimis)

	Įstaigos darbuotojų skaičius  
	43

	Pedagoginiai darbuotojai 
	29

	Vyr. mokytojai 
	18

	Mokytojai –metodininkai  
	2

	Mokytojai  
	4

	Mokytojų padėjėjas
	1

	Logopedas- spec. pedagogas
	1

	Socialinis pedagogas 
	1

	Psichologas
	1

	Bibliotekininkas
	1

	Nepedagoginiai darbuotojai 
	14


  2. Mokyklos 2009 m. tikslai ir uždaviniai, jų įgyvendinimas. 

2008-2009m.m. mokyklos veiklos tikslai buvo nukreipti į savarankiškos ir kūrybingos asmenybės visapusišką ugdymą:  įdomų ir kokybišką ugdymo proceso organizavimą,  informacinių technologijų naudojimo ugdymo procese, galimybių kiekvienam moksleiviui patirti sėkmės jausmą plėtojimą. Buvo skiriamas dėmesys mokyklos kultūros kūrimui kaip pilietiškumo raiškai valstybės tūkstantmečio kontekste,  buvo rengiamasi mokyklos 190-ies metų jubiliejui.  Mokykla skatino mokinius ir mokytojus įsipareigoti dalyvauti mokyklos veikloje, krašto kultūros tradicijas ir istorinį pavaldą integruoti ugdymo procese .

Buvo kreipiamas dėmesys į mokyklos veiklos vertinimą ir tobulinimą, mokymosi aplinkos mokykloje atnaujinimą.

 Įstaigos socialinis kontekstas: 

	Mokiniai, likę be tėvų globos
	5

	Rizikos grupės mokinių skaičius
	19

	Policiją dominančių mokinių įskaitoje esančių mokinių skaičius
	0

	Nemokamai maitinamų mokinių skaičius
	147


3. Mokyklos rezultatai:

	Baigusių  priešmokyklinio ugdymo  programą
	12  (100%)

	Baigusių  pradinio  ugdymo  programą
	17  (100%)

	Baigė adaptuotą pradinio ugdymo programą
	1 (100%)

	Pagrindinį išsilavinimą įgijusių mokinių dalis
	15  (100%)

	Vidurinį išsilavinimą įgijusių mokinių dalis
	14  (100%)

	Mokėsi labai gerai ir gerai
	60  (39,7%)

	Perkeltų su neigiamais pažymiais mokinių dalis
	-

	Pašalintų iš mokyklos mokinių dalis
	-

	Kartojančių kursą mokinių dalis
	1 (0,4%)


	Valstybiniai brandos egzaminai


	Laikiusiųjų egzaminą mokinių skaičius 
	Išlaikiusiųjų egzaminą mokinių dalis %
	Laikiusiųjų VBE gautų taškų vidurkis 

	Lietuvių k. 
	2
	100
	74

	Matematika
	3
	66,7
	31

	Anglų k.
	1
	100
	39,3

	Istorija
	3
	66,7
	40

	Vokiečių  k.
	1
	100
	82

	Mokykliniai brandos egzaminai


	Laikiusiųjų egzaminą mokinių skaičius 
	Išlaikiusiųjų egzaminą mokinių dalis %
	Laikiusiųjų MBE balų vidurkis

	Lietuvių kalba
	12
	100
	6

	Matematika
	3
	100
	6

	Biologija
	6
	100
	7,3

	Anglų k.
	1
	100
	6

	Vokiečių kalba
	2
	100
	6

	Istorija
	8
	100
	6,4

	Geografija 
	5
	100
	6

	PUPP rezultatai


	Viso dešimtokų


	Registruotų laikyti PUPP skaičius %
	Laikiusiųjų PUPP mokinių skaičius %


	Išlaikiusiųjų PUPP mokinių dalis %
	Laikiusiųjų PUPP balų vidurkis



	Lietuvių kalba
	15
	15 (100 %)
	14 (93,3 %)
	100
	7,7

	Matematika
	15
	15 (100%)
	14 (93,3 %)
	100
	6,7


    Tolesnė veikla baigus 10 klasę:


Baigė  15 mokinių -  mokosi mokyklos 11 klasėje - 12

                                   mokosi kitose bendro lavinimo mokyklose- 1


keitė gyvenamąją vietą -1

                                   mokosi profesinėse mokyklose - 1 

  Tolesnė veikla baigus 12 klasę:

Baigė  14 mokinių: mokosi universitetuose – 2

                                  mokosi   kolegijose – 2

                                  mokosi  profesinėse mokyklose - 3

                                  sukūrė šeimas ir augina vaikus-2

                                        išvyko dirbti į užsienį – 2

                                        dirba -3

Mokinių lankomumas:
	Praleista pamokų per 2009 metus
	Praleista pamokų be pateisinamos priežasties
	Vidutiniškai praleista pamokų be pateisinamos priežasties 1 mokiniui

	1-4 kl.
	5-8 kl.
	9-10 kl.
	11-12 kl.
	1-4 kl.
	5-8 kl.
	9-10

kl.
	11-12 kl.
	1-4 

kl.
	5-8

kl.
	9-10

kl.
	11-12 kl.

	2519
	3076
	2857
	2010
	18
	781
	1205
	575
	0,3
	9,8
	30,9
	16,9


Neformaliojo ugdymo pasiūla:
	Būrelių skaičius


	Mokinių, užimtų mokyklos būreliuose, skaičius ir dalis nuo bendro mokinių skaičiaus
	Lanko papildomo ugdymo užsiėmimus 1-4 klasėse


	Lanko papildomo ugdymo užsiėmimus 5-8 klasėse


	Lanko papildomo ugdymo užsiėmimus 9-10 klasėse


	Lanko papildomo ugdymo užsiėmimus 11-12 klasėse



	20
	172 (80%)
	68 (78%)
	55 (72,4%)
	40 (100%)
	24 (77%)


4.Specialiųjų poreikių vaikų ugdymas 

	Specialiųjų ugdymosi poreikių  mokiniai 
	25

	Mokomi pagal Modifikuotą ugdymo programą
	14

	Mokomi pagal Adaptuotą ugdymo programą
	7

	Mokomi, derinant Specialiąsias ir  Bendrąsias programas
	4

	Specialiųjų ugdymosi poreikių  mokinių  poreikiai
	Nedideli - 14

Vidutiniai -9

Dideli - 2

	Teikiama logopedo pagalba
	16

	Teikiama spec. pedagogo pagalba
	15

	Teikiama soc. pedagogo pagalba
	3

	Teikiama mokytojo padėjėjo pagalba
	6


5. Dalyvavimas olimpiadose 
	Rajono
	Respublikiniai
	Tarptautiniai

	Dalyvavusių skaičius
	Nugalėtojų skaičius


	Dalyvavusių skaičius
	Nugalėtojų skaičius
	Dalyvavusių skaičius
	Nugalėtojų skaičius

	23
	 1  matematikos olimpiadoje
 A. Valaitytė (6kl.) 1vieta
	0
	0
	0
	0


Dalyvavimas  konkursuose, šventėse bei varžybose:

	Rajono
	Respublikiniai
	Tarptautiniai

	Dalyvavusių skaičius
	Nugalėtojų skaičius
	Dalyvavusių skaičius
	Nugalėtojų skaičius
	Dalyvavusių skaičius
	Nugalėtojų skaičius

	152
	0
	92
	16 (Mokyklos jaunučių šokių kolektyvas dalyvavo respublikinėje Lietuvos Tūkstantmečio Dainų šventėje)
	17
	0


2008 – 2009 mokslo metais mokykloje mokėsi 229 mokiniai. Mokykloje sukomplektuota 12 klasių mokymuisi pagal pradinio, pagrindinio ir vidurinio ugdymo programas ir priešmokyklinio ugdymo klasė priešmokykliniam ugdymui. 

          Pradinės klasės dirbo atskirose klasėse, mokomųjų dalykų mokinius mokė pradinių klasių mokytojos, užsienio kalbos – užsienio kalbos mokytojos. Kitos (5 – 12) klasės mokėsi pagal dalykinės sistemos tvarką. Visus mokomuosius dalykus dėstė mokytojai turintys reikiamą kvalifikaciją. Mokytojų pasirengimas, ugdymo organizavimas ir pasiekiami rezultatai tenkino mokinių poreikius. Mokyklos veiklos vidinio audito ataskaitose teigiamai įvertintos mokyklos strateginio valdymo, mokyklos kultūros, pagalbos mokiniui sritys.

           Mokykloje visiems mokomiesiems dalykams skirti kabinetai, kabinetuose yra reikalingiausios mokymo priemonės, daugelyje kabinetų yra nuolat veikiantis internetinis ryšys. Savarankiškus darbus, projektus mokiniai rengė informatikos kabinete, informaciniame centre – bibliotekoje ar mokyklos muziejuje. Ugdymosi poreikiams  mokykloje neribojamas naudojimasis internetu. Integruotos ar kūrybinės pamokos rengiamos ir miestelio istorinėse vietose, Plokščių pažintiniame take, išvykus į kitas Lietuvos istorines vietas ar muziejus. Mokiniai dalyvavo edukacinėse programose Aukštaitijos nacionaliniame parke, Kauno A. Žilinsko dailės muziejuje, Ventės rago ornitologijos stotyje, Kauno Aviacijos muziejuje. Mokykloje vyko neformalaus ugdymo projektai ,,Teatro diena‘‘ su Vilniaus Vytauto Didžiojo gimnazijos mokiniais, tradicinės ,,Menų diena‘‘, ,,Šokių šventė‘‘, ,,Sporto ir civilinės saugos‘‘ , ,,Sveikos gyvensenos dienos‘‘. Mokyklos muziejuje vykdytos edukacinės programos: ,,Popieriaus gamyba‘‘, ,,Plokščių apylinkių istorijos‘‘.

              Didelis dėmesys mokykloje buvo skiriamas informacinių technologijų naudojimui ugdomojoje veikloje. Mokytojai vedė pamokas informaciniame centre, naudojasi informacinių technologijų kabineto teikiamomis galimybėmis. 2008 – 2009 metais mokykla teikė paraišką ir laimėjo mokyklos kompiuterinės bazės modernizavimo projektą „Bendrojo lavinimo mokyklų modernizavimas“, pradinių klasių mokinių ugdymui naudota kompiuterinė priemonė pasaulio pažinimui Mokinukai.lt. Mokyklos mokiniai aktyviai dalyvavo tarptautiniame internetiniame  anglų kalbos konkurse „Gintarinė žvaigždė“, respublikiniuose internetiniuose matematikos ir lietuvių kalbos konkursuose ,,Eruditus“, „Lituanika“, „Gintaro kelias“, kalbų „Kengūra“. Mūsų mokyklos mokinė Andželika Valaitytė konkurse „Gintaro kelias“ tarp visos respublikos šeštokų buvo ketvirta. Mokykloje vykdytas „Profesinio informavimo ir konsultavimo projektas“ 8 – 12 klasių mokinių profesiniam ugdymui informaciniame centre veikiančiame akredituotame profesinio informavimo taške (PIT). Edukacinės programos mokiniams organizuotos firmoje „DOJUS“, Šakių verslo centre „Gyvo verslo pamoka“, Vilniuje „Ateik. Pamatyk. Susipažink su VGTU studijomis jau šiandien“, Vilniaus Universiteto Gamtos mokslų fakultete.

          Mokykloje eilė metų sėkmingai dirbama meninio ugdymo kryptimi. Praėjusiais mokslo mokyklos jaunučių šokių kolektyvas dalyvavo Lietuvos Tūkstantmečio Dainų šventėje, mokyklos liaudies  ir ritminių šokių kolektyvai dalyvavo rajoninėje šokių šventėje ,,Tūkstantis žingsnelių“, šokių konkurse ,,Šok su mumis“, dainininkai mokyklą garsino zoninėje chorų ir ansamblių šventėje ,,Giedu ir dainuoju Dievui ir Tėvynei“, rajoniniame dainos festivalyje ,,Dainuoju užsienio kalbomis‘‘, mokiniai dalyvavo  meno akcijoje ,,Spalvotos erdvės“, respublikinėje akcijoje ,,Darom-2009‘‘, jauniausi mokyklos mokinukai gražiai pasirodė rajoniniame piešinių konkurse Priešgaisrine tema, liaudies  kūrybos atlikėjų konkurse ,,Tramtatulis“. Tradiciškai į Plokščius atvykę respublikinės Poezijos pavasario šventės dalyviai, aktorė Virginija Kochanskytė su literatūrine programa skirta Vincui Kudirkai, II-ojo tarptautinio sakralinės muzikos ir labdaros projekto PAX et BONUM dalyviai mokyklos mokiniams suteikė galimybę susipažinti su meno, muzikos, poezijos kūrėjais. Įdomiai organizuoti Lietuvos Tūkstantmečio jubiliejui skirti renginiai. Mokiniai dalyvavo LRT konkurse ,,Tūkstantmečio vaikai“. 

 2009 metais laimėti konkursai ir  gautas finansavimas Vaikų  socializacijos programai ,,Per scenos meną – į save ir kito žmogaus širdį“  (mokyt. V. Valuntienė ir D. Kazakauskienė);  Vaikų vasaros poilsio projektui ,,Kaip prieš tūkstantį metų“ (mokyt. G. Kazarian);   Pilietinio ir tautinio ugdymo programai ,,Plokščiai: 30-190-1000“ (mokyt. G. Kazarian) .  Bendra projektams skirta suma – 5300 litų.

        Praėjusius mokslo metus labai gerais ugdymo rezultatais užbaigė 10% mokyklos mokinių, 29,8% mokslo metus baigė turėdami gerus dalykų vertinimus. Lyginant su ankstesniais mokslo metais praleista 1808 pamokomis mažiau, 29% sumažėjo nepateisintų pamokų skaičius.

 Mokyklos abiturientai rinkosi laikyti 5 mokomųjų dalykų valstybinius ir 7 mokomųjų dalykų mokyklinius brandos egzaminus. Gimtosios kalbos valstybinio egzamino aukščiausias įvertinimas – 95 balai, istorijos- 89 balai, vokiečių kalbos – 82 balai, biologijos mokyklinio brandos egzamino įvertinimas – 9 balai. PUPP pasiekimus laikė 93,3% dešimtos klasės mokinių . Gimtosios kalbos PUPP vidurkis – 7,7 balo, matematikos PUPP vidurkis – 6,7 balo

2008-2009 mokslo metais 23 mokyklos mokiniai  dalyvavo rajoninėse matematikos (A.Valaitytė - 1vieta), anglų kalbos, istorijos, geografijos olimpiadose,  meninio skaitymo, pradinių klasių mokinių konkursuose.

6. Pedagogų ir vadovų kvalifikacija
Mokyklos direktorė II vadybinė kategorija 2008-12 - 29, direktorės pavaduotoja ugdymui II vadybinė kategorija 2008-12 – 29.

Mokykloje 2009metais didžiausias dėmesys buvo skiriamas ugdymo turinio atnaujinimui.  16 mokyklos mokytojų  kėlė savo kvalifikaciją seminaruose skirtuose darbui su atnaujintomis Bendrosiomis programomis. 

       7. Įstaigoje įgyvendinti projektai, gavę papildomą finansavimą per įvairius programų konkursus 

  Mokykla 2009 metais dalyvavo skelbtuose konkursuose ir gavo finansavimą:

	Eil. Nr.
	Programos pavadinimas
	Projektas
	Lėšos

(Lt)

	1.
	Vaikų  socializacijos programa
	,,Per scenos meną –į save ir kito žmogaus širdį“  

mokyt. V. Valuntienė ir D. Kazakauskienė
	2900 Lt ( 2300 Lt  ŠMM lėšos, 600 Lt  savivaldybės lėšos)

	2.
	Vaikų  socializacijos programa (vaikų vasaros poilsio) 
	,,Kaip prieš tūkstantį metų“ 

mokyt. G. Kazarian 
	1500 Lt ( 1000 Lt  ŠMM lėšos, 500 Lt savivaldybės lėšos)

	3
	Pilietinio ir tautinio ugdymo programa
	,,Plokščiai: 30-190-1000“

mokyt. G. Kazarian
	900 Lt (  ŠMM lėšos)




8. Įstaigos kultūros ir tradicijų formavimas 2009 m., informacijos sklaida bendruomenei

Mokykla turi ryškias kultūrinio ir istorinio paveldo saugojimo, pilietiškumo, įsipareigojimo savo kraštui tradicijas. Svarbią vietą užima bendradarbiavimo projektai su Suomijos Donelaičio draugija, Lietuvos Suomijos ambasada. Mokykloje veikia muziejus, kuriame organizuojami įvairūs susitikimai, pažintinės programos mokyklos mokiniams ir atvykusiems svečiams iš kitų Šakių rajono ir kitų respublikos  mokyklų. 

Mokykloje kasmet vyksta tradiciniai Rugsėjo pirmosios, Mokytojo dienos, Meilės dienos, Lietuvos valstybės atkūrimo, Laisvės gynėjų dienos, Mokslo metų užbaigimo šventiniai renginiai. Šiais 2009 metais mokykla šventė savo veiklos 190 metų jubiliejų, į  kurį sukvietė savo buvusius mokinius, mokyklos bendruomenę,  rėmėjus ir partnerius. Jau eilė metų mokyklos mokiniams teikiamos Suomijos Donelaičio draugijos įsteigtos stipendijos, renkama Šauniausia klasė, kuriai edukacinę programą dovanoja Plokščių ŽŪB.
Mokyklos metų veiklos  pristatymas bendruomenei vyksta  tradicinėje Menų dienoje, skirtoje Vaikų gynimo dienai.  

          9. Įstaigos ryšiai (socialiniai partneriai Lietuvoje, ryšiai su užsienio šalimis)

      Mokyklos kultūrinės veiklos partneriai:

Vilniaus pedagoginis universitetas

Suomijos ambasada

Lietuvos –Suomijos draugija

Šiaurės šalių kultūros fondas

Panemunių regioninis parkas

Mokyklos partneriai kitose mokyklose:

Vilniaus Vytauto Didžiojo gimnazija

Kriūkų vidurinė mokykla

Lukšių vidurinė mokykla

Sintautų pagrindinė mokykla

Vilkaviškio r. Paežerių pagrindinė mokykla

Mokyklos veiklos socialiniai partneriai:

Šakių rajono savivaldybės administracija

Marijampolės švietimo centras

Jurbarko švietimo centras

Plokščių seniūnija

Plokščių žemės ūkio bendrovė

Šakių savivaldybės vaiko teisių apsaugos tarnyba

Šakių policijos komisariatas

         10. Įstaigos mokymo bazės pokyčiai 

       Per 2009 m. mokykla pagal gautus biudžeto asignavimus ir gautą paramą atliko tokius darbus mokyklos mokymo bazės gerinimui:

pagal mokymo poreikius nupirkti reikiami vadovėliai (7075 Lt.); 

atnaujinti baldai (suolus) mokomuosiuose kabinetuose;

atnaujinta aktų salė (remontas ir baldai);
mokinių pavėžėjimo poreikiams tenkinti įsigytas mikroautobusą  (0900 Lt).  

mokyklos liaudies šokių kolektyvui  (respublikinės dainų ir šokių šventės dalyviai 2009 m) nupirkti nauji tautiniai rūbai (17120Lt.)

       11. Įstaigos pastatų ir mokymo patalpų pokyčiai (remonto, rekonstrukcijos darbai).

         2009 metais mokykloje buvo vykdomi patalpų vidaus remonto darbai. Iš mokyklos gautų asignavimų buvo atlikta remonto darbų už 23400 Lt. Už šias lėšas atliktas mokyklos aktų salės remontas.

      12. Mokyklos finansavimo šaltiniai ir lėšos:

Įstaigos finansavimas 2009 m. sudarė 1776460 litų. Iš jų:

	Eil. Nr.
	Finansavimo šaltinis
	Lėšos 

(Lt)

	1.
	Mokinio krepšelis
	1260620

	2.
	Ugdymo aplinka
	486440

	3.
	Pavėžėjimas
	29400


Bendras biudžeto kreditorinis įsiskolinimas 2009-01-01 dienai buvo 30739 Lt. 2009 metus mokykla baigė neturėdama skolų. 

Kitos gautos lėšos:

	Eil. Nr.
	Paskirtis
	Lėšos (Lt)

	1.
	Mokinių nemokamas maitinimas ir aprūpinimas mokinio reikmenimis
	125043

	2.
	ŠMM ir rajono savivaldybės lėšomis finansuoti projektai
	5300


       13. Įstaigos pagrindinės problemos 2009 m. ir  veiklos perspektyvos 2010 m.  

             Problemos:   

· Klasių komplektavimo problema dėl LR Vyriausybės patvirtintų nedidelėms kaimo mokykloms nepalankių klasių komplektavimo nuostatų 

· Mokinių skaičiaus mažėjimas  vyresnėse klasėse dėl vidurinio mokslo reformos išvykstant jiems mokytis į gimnaziją (mokykloje nebus vykdoma vidurinio mokymo programa)

· Atskirų mokinių  pamokų nelankymo problema

·  Mokinių mokymosi motyvacijos problemos

Mokyklos veiklos tobulinimo perspektyvos 2010 metams:

· Ugdymo proceso organizavimo atnaujinimas 

· Ugdymo diferencijavimo ir individualizavimo galimybių plėtojimas

· Mokinių žinių ir pasiekimų vertinimo efektyvinimas,

· Dėmesys mokinių poreikių tenkinimui, socialiniam darbui, specialiai pagalbai moksleiviams

· Mokyklos mikroklimato gerinimas

· Ugdymo(si) sąlygų gerinimas vykdant daugiafunkcinio centro įsteigimo projektą

                              ___________________________________________________________
Mokyklos direktorė                                                                        Nijolė Bitinienė

